kardosdrur/scandi-wiki huggingface dataset:
Ruth Gordon

Ruth Gordon Jones (født 30. oktober 1896, død 28. august 1985) var en amerikansk skuespiller og dramatiker.

Ruth Gordon kom til New York City som en teenager og kæmpede for at få roller på Broadway, hvor hun senere blev en meget beundret skuespiller i dramaer samt komedier. Hun havde også mindre roller i stumfilm.

Fra 1940'erne optrådte hun sporadisk i film, ofte excentriske roller, og hun modtog en Oscar i 1968 for sin rolle som en nabo i filmen Rosemary's Baby. Hun var også nomineret til en Oscar for sin birolle i filmen Inside Daisy Clover (1965).

Hun var gift med filminstruktøren og manuskriptforfatteren Garson Kanin, og sammen med ham skrev hun manuskriptet til bl.a. Adams ribben, som blev filmet i 1949 med Spencer Tracy og Katharine Hepburn i hovedrollerne. For denne og yderligere to film Oscar-nomineres hun og sin mand i kategorien bedste manuskript.

Filmografi (udvalg)

Som skuespiller 
 1940 – Abe Lincoln in Illinois
 1941 – Tvillingerne
 1943 – Patrioter
 1943 – Konvoj over Nordatlanten
 1965 – Inside Daisy Clover
 1966 – Lord Love a Duck
 1968 – Rosemary's baby
 1969 – What Ever Happened to Aunt Alice?
 1970 –  Where's Poppa?
 1971 – Harold og Maude
 1976 – Atom Bussen
 1977 – Columbo (TV-serie) (afsnittet "Try and Catch Me")
 1978 – Bankekød til slemme drenge
 1979 – Skum, skæg og skrammel
 1980 – Seje bøffer og hårde bananer

Som manuskiptforfatter 
 1947 – Jalousi
 1949 – Adams ribben
 1952 – Den slags, der gifter sig
 1952 – Alle tiders sportspige
 1953 – The Actress

Eksterne henvisninger 

 

Dramatikere fra USA
Skuespillere fra Massachusetts
Oscar for bedste kvindelige birolle
Amerikanere i 1800-tallet
Amerikanere i 1900-tallet
Cloris Leachman

Cloris Leachman (født 30. april 1926, død 26. januar 2021) var en amerikansk skuespiller og komiker.

Hun studerede drama i et år på Northwestern University og deltog derefter i en skønhedskonkurrence, hvor hun blev nummer 2 i Miss America-konkurrencen i 1946. En af præmierne var en rolle i en film, der blev indspillet i New York, og hun begyndte derefter at optræde på Broadway.

Hun havde den kvindelige hovedrolle som den sexede forførerske i Kys mig til døde i 1955 og optrådte efterfølgende i en række film, men forblev relativt ukendt indtil 1971, da hun modtog en Oscar for bedste kvindelige birolle i Peter Bogdanovichs film Sidste forestilling. Desuden var hun kendt for sin faste rolle gennem fem år i The Mary Tyler Moore Show samt en række andre tv-serier. Hun modtog således hele otte Primetime Emmy Awards. 

Mellem 1953 og 1979 var hun gift med instruktør og producent George Englund. De fik fem børn sammen.

Referencer

Eksterne henvisninger 

 

Skuespillere fra Iowa
Komikere fra USA
Amerikanere i 1900-tallet
Amerikanere i 2000-tallet
Oscar for bedste kvindelige birolle
Ateister fra USA
Eileen Heckart

Anna Eileen Heckart (født 29. marts 1919, død 31. december 2001) var en amerikansk teater,- tv- og filmskuespiller. I 1972 vandt hun en Oscar for bedste kvindelige birolle for sin rolle som mor til en blind søn i filmen Fri som en sommerfugl.

Heckart havde en vanskelig barndom med en alkoholisk mor; til tider boede hun med sin farmor, som misbrugte hende.

I 1942 dimnimterede Heckart fra Ohio State University med en grad i engelsk. Samme år giftede hun sig med forsikringsmægleren John Harrison Yankee Jr. De fik tre sønner i løbet af deres 53 år lange ægteskab. I 1943 flyttede Heckart til New York for at fremskynde en karriere som skuespiller. Hun studerede på American Theatre Wing.

I 1945 gjorde Heckart sin Broadway-debut. Hendes første store gennembrud på Broadway kom først i 1953. I 1956 kom filmdebuten med Miracle in the Rain. I Ondskabens sæd 1956 blev hun nomineret til både en Oscar og Golden Globe. Derefter begyndte hendes filmkarriere at tage fart. I 1972 blev hun tildelt en Oscar for hendes forestillinger i Fri som en sommerfugl. Hun havde spillet rollen som den overbeskyttende mor på Broadway. I 1990'erne spillede Heckart i forskellige tv-shows som Mary Tyler Moore Show, Ellen, Cybill og andre.

I 2001 blev Heckart diagnosticeret med lungekræft og døde 31. december samme år.

Filmografi (udvalg) 
 1956 – Miracle in the Rain
 1956 – Kampen mod fortiden
 1956 – Ondskabens sæd
 1961 – Alfred Hitchcock presents, afsnit Coming, Mama (gæsterolle i TV-serie)
 1972 – Fri som en sommerfugl
 1974 – Ægteskabsannoncen
 1975–1976 – The Mary Tyler Moore Show (TV-serie)
 1986 – Elitesoldaten
 1996 – Ekskonernes klub
 1996–1998 – Cybill (TV-serie)
 1997 – Ellen, afsnit Secrets & Ellen (gæsterolle i TV-serie)

Eksterne henvisninger 

 

Skuespillere fra USA
Personer fra Columbus
Oscar for bedste kvindelige birolle
Amerikanere i 1900-tallet
David Lascelles, 8. jarl of Harewood

David Henry George Lascelles, 8. jarl af Harewood (født 21. oktober 1950 i Orme Square, Bayswater, London, England), kendt som vicegreve Lascelles i 1950–2011, er oldesøn af Georg 5. af Storbritannien. Han er grandfætter til den britiske konge Charles 3. af Storbritannien.

Forældre 
David Lascelles er den ældste søn af George Lascelles, 7. jarl af Harewood (1923–2011) og den østrigsk fødte koncertpianistinde Marion Stein (1926–2014). Fra 1973 var Marion Stein gift med den liberale partileder Jeremy Thorpe (1929–2014).

Slægtninge 
David Lascelles er sønnesøn af den kongelige prinsesse Mary (1897–1965).

Familie 
Fra 1979 til 1989 var David Lascelles gift med Margaret Rosalind Messenger (født 1948). I 1990 giftede han sig med Diane Jane Howse (født 1956).

Tidligt i deres forhold blev David Lascelles og Margaret Messenger forældre til:
 Lady Emily Tsering Shard (født Lascelles, født 1975). Emily Shard er en filmproducer, der bl.a. har assisteret ved produktionen af Ringenes Herre, Harry Potter og Hemmelighedernes Kammer, Tilbage til Cold Mountain, Alexander den store og Syriana. Emily Shard og Matthew Shard (født 1975) er forældre til tvillingene Isac og Ida (fødte 2009) og til Otis (født 2011).

 Den ærede Benjamin George Lascelles (født 1978), gift med Carolina Vélez Robledo. De er forældre til Mateo (født 2013).

I deres ægteskab har David Lascelles og Margaret Messenger fået sønnerne:
 Alexander Lascelles, vicegreve Lascelles (født 1980). Han er far til Leo Cyrus Anthony Lascelles (født 2008) er George 5.s ældste tiptipoldebarn.

 Den ærede Edward David Lascelles (født 1982), gift med Sophie Cartlidge. 

Jarler fra Storbritannien
Slægten Lascelles
Kongelige fra Storbritannien
Maureen Stapleton

Lois Maureen Stapleton (født 21. juni 1925, død 13. marts 2006) var en amerikansk teater,- tv- og filmskuespiller.

Biografi 
Umiddelbart efter gymnasiet vendte Maureen Stapleton til New York, hvor hun arbejde som tjener og fotomodel, mens hun om aftenen deltog i teaterundervisning på Herbert Berghof Acting School. Broadway-debut i 1946. Hun fik sin første store succes i 1951 i Tennessee Williams' Den tatoverede rose. Rollen var oprindeligt skrevet specielt til den italienske skuespiller Anna Magnani, men hun ønskede ikke at optræde på Broadway for frygt for at sit engelsk var for dårligt, og rollen gik i stedet til Stapleton, som blev tildelt en Tony Award for sin præstation i stykket. Stapleton blev også kaldt USAs Anna Magnani.

Hun havde evnen til at vise vitalitet og træthed, svaghed og styrke på samme tid. Hun havde en række roller i film, tv og teater i årenes løb, drama og komedie.

I 1982 modtog hun en Oscar for bedste kvindelige birolle for rollen som den fortolkning af den anarkistiske forfatter Emma Goldman i filmen Reds (1981). I løbet af sin karriere blev hun også tildelt en Emmy Award og to Tony Awards.

Filmografi (udvalg) 
 1958 – Miss 'Lonelyheart', Billet mrk.
 1961 – Udsigt fra broen
 1963 – Bye Bye Birdie
 1970 – Airport - vinger af ild
 1971 – Sommeren 42 - jeg glemmer dig aldrig (stemme)
 1978 – Rene linier
 1981 – Reds
 1985 – Cocoon
 1987 – Nuts
 1988 – Cocoon: The Return
 1994 – Trading Mom
 1997 – Vild med kærlighed
 2003 – Living and Dining

Eksterne henvisninger 

 

Skuespillere fra USA
Oscar for bedste kvindelige birolle
Personer fra New York
Amerikanere i 1900-tallet
Dianne Wiest

Dianne Evelyn Wiest (født 28. marts 1948) er en amerikansk teater-, tv- og filmskuespiller. Hun har to gange vundet Oscar for bedste kvindelige birolle; henholdsvis i 1987 og 1995 for sine indsatser i Hannah og hendes søstre og Bullets Over Broadway. I 1990 blev hun nomineret for Hele den pukkelryggede familie.

Wiest studerede ved University of Maryland. Hun arbejdede som teaterskuespiller før hun slog igennem i film. Begge sine Oscar-vindende roller er instrueret af Woody Allen. Ud over at have medvirket i flere af Allens film, så har hun også optrådt i bl.a. Footloose og Edward Saksehånd. Hun er ikke gift, men har to adoptivbørn.

Filmografi 
 Rabbit Hole (2010)
 The Blackwater Lightship (2004)
 Halløj på Wall Street (1996)
 Bullets over Broadway (1994)
 Little man Tate - Vidunderbarnet (1991)
 Edward Saksehånd (1990)
 Hele den pukkelryggede familie (1989)
 September (1987)
 The Lost Boys (1987)

Eksterne henvisninger 

 

Skuespillere fra USA
Personer fra Kansas City
Amerikanere i 1900-tallet
Oscar for bedste kvindelige birolle
Brenda Fricker

Brenda Fricker (født 17. februar 1945) er en irsk teater- tv- og filmskuespiller. Hun har optrådt i mere end 30 film og tv-roller. I 1989 blev hun den første irske skuespiller til at vinde en Oscar for bedste kvindelige birolle, for sin præstation i filmen Min venstre fod. Fra juli 2014 har hun indtil videre ladet pensionere fra skuespillet.

Kildehenvisninger

Eksterne henvisninger 

 

Skuespillere fra Irland
Filmskuespillere fra Irland
Teaterskuespillere fra Irland
Personer fra Dublin
Oscar for bedste kvindelige birolle
Irere i 1900-tallet
Mo'Nique

Monique Angela Hicks (døbt Imes; født 11. december 1967) bedre kendt som Mo'Nique er en amerikansk skuespiller og komiker.

Hun blev berømt i rollen som Nikki i tv-serien The Parkers (1999-2004) og som en stand-up komiker. Fra 2000 har hun også medvirket i flere film. Hun spillede biroller i film som Soul Plane (2004), Domino (2005) og Welcome Home, Roscoe Jenkins (2008) og medvirkede i Phat Girlz (2006).

I 2009 medvirkede hun i filmen Precious som hun vandt en Oscar for bedste kvindelige birolle. Til samme rolle vandt hun også en Golden Globe og Black Reel Award.

Udover filmkarrieren har hun også haft sin egen reality-tv-serie, Mo'Nique's Fat Chance og talkshowet The Mo'Nique Show. Hun har også skrevet bogen Skinny Women Are Evil: Notes of a Big Girl in a Small-Minded World og en kogebog, Skinny Cooks Can't Be Trusted.

Eksterne henvisninger 

 

Skuespillere fra USA
Komikere fra USA
Personer fra Baltimore
Amerikanere i 1900-tallet
Amerikanere i 2000-tallet
Oscar for bedste kvindelige birolle
Pseudonymer
Melissa Leo

Melissa Chessington Leo (14. september 1960) er en amerikansk skuespillerinde. Primært kendt i rollen som Kay Howards i tv-serien Mission: Mord (Mord: Liv på gaden) 1993-1997. Hun vandt en Oscar for bedste kvindelige birolle for sin præstation i filmen The Fighter i 2011.

Hun har en søn sammen med skuespilleren John Heard.

Filmografi 
 London Has Fallen (2016)
 The Equalizer (2014)
 Olympus Has Fallen (2013)

Eksterne henvisninger 

 

Skuespillere fra New York
Personer fra New York City
Oscar for bedste kvindelige birolle
Jahrbuch für Philosophie und phänomenologische Forschung

Jahrbuch für Philosophie und phänomenologische Forschung (Årsskrift for filosofi og fænomenologisk forskning) er et filosofisk tidsskrift om fænomenologi, der udkom i Tyskland 1913-1930. Udgivet af Edmund Husserl. Halle a. S. på Max Niemeyer Verlag. Redaktører Oskar Becker (Freiburg), Moritz Geiger (München), Martin Heidegger (Freiburg), Alexander Pfänder (München), Adolf Reinach (Göttingen), Max Scheler (Berlin).

Tidsskrevet indeholdt meget vigtige fænomenologiske tekster, inklusive Max Schelers Formalismen i etikken og den materiale værdietik, Husserls Ideer og Heideggers Væren og tid (Sein und Zeit).

Referencer

Eksterne henvisninger 
Jahrbuch für Philosophie und phänomenologische Forschung på Husserlpage

Fænomenologi
Tidsskrifter om filosofi
Humanistiske tidsskrifter
Humaniora
George Lascelles, 7. jarl af Harewood

George Henry Hubert Lascelles, 7. jarl af Harewood KBE AM (født 7. januar 1923 i Chesterfield House, Westminster, London, England, død 11. juli 2011 i Harewood House, Leeds, West Yorkshire), kendt som vicegreve Lascelles i 1929–1947 og som den ærede George Lascelles i  1923–1929, var dattersøn af Georg 5. af Storbritannien. Han var fætter til dronning Elizabeth 2. af Storbritannien.

Forældre 
George Lascelles er den ældste søn af Henry Lascelles, 6. jarl af Harewood (1882–1947) og den kongelige prinsesse Mary (1897–1965).

Familie 
Fra 1949 til 1967 var George Lascelles gift med den østrigsk fødte koncertpianistinde Marion Stein (1926–2014). Fra 1973 var Marion Stein gift med den liberale partileder Jeremy Thorpe (1929–2014).

Marion Stein og George Lascelles fik tre sønner: 
 David Lascelles, 8. jarl of Harewood (født 1950), har efterkommere.
 Den ærede James Lascelles (født 1953), har efterkommere.
 Den ærede Jeremy Lascelles (født 1955), har efterkommere.

Fra 1967 til 2011 var George Lascelles gift med australsk fødte violinist Patricia Bambi Elizabeth Tuckwell (født 1926)

Tidligt i deres forhold blev George Lascelles og Patricia Tuckwell forældre til:
 Den ærede Mark Hubert Lascelles (født 1964), har efterkommere.

Jarler fra Storbritannien
Slægten Lascelles
Kongelige fra Storbritannien
Jodie Taylor

Jodie Lee Taylor (født 17. maj 1986) er en engelsk fodboldspiller, der spiller som angriber for Lyon. Hun begyndte sin klubkarriere hos Tranmere Rovers og spillede i korte perioder i hjemlandet for Birmingham City og Lincoln Ladies. Hun har også spillet for det australske hold Melbourne Victory og Sydney FC og for det svenske hold Kopparbergs/Göteborg FC i Damallsvenskan. I 2018 - 2020 spillede hun for OL Reign. I 2020 skiftede hun til Lyon i Division 1 Féminine.

Taylor spillede på flere niveauer af ungdomslandshold for England, før hun fik debut på A-landsholdet i 2014. Hun scorede åbningsmålet i 2-1 kvartfinalesejren over værtsnationen Canada ved VM i fodbold 2015, hvor England vandt bronze. Taylor vandt guldstøvle-hæderen ved EM i fodbold 2017, da hun blev turneringens topscorer med fem mål.

International karriere

Internationale mål
Englands mål vises først i kolonnerne scoring og resultat.

Referencer

Eksterne henvisninger 

 

Kvindelige fodboldspillere fra England
Fodboldspillere fra Arsenal W.F.C.
Fodboldspillere fra OL Reign
Fodboldspillere fra Olympique Lyon (kvinder)
Tilsynet med Efterretningstjenesterne

Tilsynet med Efterretningstjenesterne (forkortet TET) er et kontrolorgan der fungerer politisk uafhængigt. Tilsynet har ansvaret for at føre kontrol med de danske efterretningstjenester, Politiets Efterretningstjeneste (PET), Forsvarets Efterretningstjeneste (FE) samt Center for Cybersikkerhed (CFCS) og sikre at disse arbejder indenfor lovens og deres mandaters rammer. Tilsynet erstattede 1. januar 2014 Kontroludvalget vedrørende Politiets og Forsvarets Efterretningstjenester (Wamberg-udvalget) der siden 1964 havde udøvet kontrol med efterretningstjenesterne.

Tilsynet består af 5 medlemmer udpeget af justitsministeren i samarbejde med forsvarsministeren og Udvalget vedrørende Efterretningstjenesterne. Formanden bliver udpeget efter indstilling fra Østre og Vestre landsret og skal være uddannet landsdommer mens de resterende medlemmer bliver valgt  i samarbejde med de siddende medlemmer af tilsynet. Tilsynets medlemmer er udpeget i perioder på 2-4 år med mulighed for forlængelse i yderligere fire år.

Underlagt tilsynet er et mindre sekretariat der kun står til ansvar overfor tilsynet.

Tilsynet udgiver årligt en redegørelse der belyser efterretningstjenesternes virksomhed i forhold til lovgivningen.

Opgaver 
Tilsynets vigtigste opgaver er at PET og FE følger de love og bestemmelser der er relevante for efterretningstjenesterne, her tænkes især på:

 Måden efterretninger fremskaffes.
 Intern behandling af efterretninger, blandt andet opbevaring og tidsfrister for sletning af personoplysninger.
 Videreformidling af oplysninger til eksterne samarbejdspartnere.
 Forbuddet mod at indhente oplysninger på personer der er fysisk hjemhørende i Danmark hjemhørende udelukkende på baggrund af disses lovlige politiske aktiviteter.
 Opfølgning på klager fra personer der mener at efterretningstjenesterne uberettiget indhenter oplysninger om pågældende (indirekte aktindsigt).
 Indgreb i meddelelseshemmeligheden.

Medlemmerne 

Følgende er medlemmer af tilsynet per juli 2023:
 Michael Kistrup, landsdommer, Østre Landsret (formand) (2017- )
 Pernille Christensen, juridisk chef, Kommunernes Landsforening (2017- )
 Henrik Udsen, professor, Københavns Universitet (2017- )
 Rebecca Adler-Nissen, professor, Københavns Universitet (2019- )
 Jesper Fisker, direktør, Kræftens Bekæmpelse (2022- )

Tidligere medlemmer af tilsynet
 Ulla Staal, landsdommer, Østre Landsret (formand) (2014-2017)
 Karsten Ohrt, direktør, Ny Carlsbergfondet (2014)
 Pernille Backhausen, partner, Sirius Advokater (2014-2017)
 Adam Wolf, direktør, Danske Regioner (2014-2017)
 Jørgen Grønnegård Christensen, professor, Aarhus Universitet (2014-2019)
 Erik Jacobsen, bestyrelsesformand, Roskilde Universitet  (2014-2020)
 David Hellemann, koncerndirektør, Nykredit (2020-2022)

Eksterne henvisninger 
www.tet.dk - Tilsynets hjemmeside

Etableret i 2014
Danmarks efterretningstjenester
Danmarks politik
Eugénie Le Sommer

Eugénie Anne Claudine Le Sommer (født 18. maj 1989) er en fransk fodboldspiller, der spiller for den franske klub Olympique Lyon i Division 1 Féminine. Le Sommer spiller som en kreativ angribende midtbanespiller, men ofte spiller hun som anden angriber for Frankrigs kvindefodboldlandshold. Hun blev hædret med FIFAs Bronze Ball for hendes 4 mål ved U20-VM i fodbold for kvinder 2008. Le Sommer fik debut i sin første store turnering for Englands landshold ved EM i fodbold 2009. Den 30. juni 2010 annoncerede Le Sommer, at hun ville skifte til den franske klub Olympique Lyonnais, der var forsvarende mestre for fjerde år på rad og forlod derved sin tidligere klub, Stade Briochin, efter tre sæsoner.

Referencer

Eksterne henvisninger 

 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Olympique Lyon
Polzow

Polzow er en by og kommune i det nordøstlige Tyskland, beliggende i Amt Uecker-Randow-Tal i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Polzow er beliggende fire kilometer øst for Pasewalk ved nordenden af en endemorænebue, der går fra Pasewalk til Löcknitz mellem Uecker- og Randowdalene. Nord for byen begynder det fladere område Ueckermünder Heide. I kommunen finder man ud over Polzow, byen Neu Polzow der ligger en kilometer mod nordøst, og byen Roggow der er beliggende to kilometer syd for landsbyen.

Trafik 
Bundesstraße B 104 der fører fra Lübeck over Schwerin (samt Neubrandenburg og Pasewalk) krydser den nordlige del af kommunen på vej til grænsen og den polske by Stettin (Szczecin). Nærmeste banegårde er i Pasewalk og i nabokommunen Zerrenthin, der har forbindelser til jernbanelinjerne Stralsund–Berlin og Bützow–Stettin.

Eksterne kilder og henvisninger 

 Kommunens side på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Uecker-Randow-Tal
Byer i Kreis Vorpommern-Greifswald
Katharina af Grækenland

Prinsesse Katharina af Grækenland og Danmark () (født 4. maj 1913, død 2. oktober 2007) var en græsk prinsesse, der var datter af kong Konstantin 1. af Grækenland og Sophie af Preussen.

Biografi

Tidlige liv 
Prinsesse Katharina af Grækenland og Danmark blev født den  på Kongeslottet i Grækenlands hovedstad Athen. Hun var det sjette barn og den tredje datter af den nytiltrådte kong Konstantin 1. af Grækenland og Sophie af Preussen.

Ægteskab og børn 
I 1947 giftede prinsesse Katharina sig med den britiske major Richard Brandram (1911–1994). Deres eneste barn var sønnen Paul Brandram født 1948.

Litteratur

Eksterne links 

Personer fra Athen
Huset Glücksburg
Prinsesser fra Grækenland
Prinsesser fra Danmark
Ellen White

Ellen Toni White (født 9. maj 1989) er en engelsk fodboldspiller, der spiller som angriber for Manchester City i FA WSL. White fik debut for Englands kvindefodboldlandshold i marts 2010, da hun spillede med England i VM i fodbold 2011 og var en del af det bronzevindende hold ved VM i fodbold for kvinder 2015. Hun var også en del af Storbritanniens landshold ved Sommer-OL 2012.

White deltog i Arsenal Ladies' akademi, hvorefter hun i korte perioder har spillet for Chelsea og Leeds United, før hund vendte tilbage til Arsenal i 2010. I 2014 skiftede hun til Notts Country Ladies og i 2017 skiftede hun til Birmingham City Ladies.

Hæder

Klub 

Leeds United
 FA Women's Premier League Cup: 2010

Arsenal
 FA WSL: 2011 & 2012
 FA Women's Cup: 2011 & 2013
 FA WSL Cup: 2011, 2012 & 2013

Manchester City
 FA Women's Cup: 2019–20

Landshold 
England U19
 U/19-EM i fodbold for kvinder toer: 2007

England
 Cyprus Cup: 2013
 VM i fodbold for kvinder tredjeplads: 2015
 SheBelieves Cup: 2019

Individuel 
 England Women's Player of the Year: 2011, 2018
 WSL 1 Månedens spiller: Marts 2018
 WSL 1 Guldskoen: 2017–18
 FIFA Women's World Cup Bronze Boot: 2019

Referencer

Eksterne henvisninger 

 

Kvindelige fodboldspillere fra England
Kvindelige fodboldlandsholdsspillere fra England
Fodboldspillere fra Arsenal F.C.
Fodboldspillere fra Manchester City W.F.C.
Fodboldspillere ved sommer-OL 2012
Fodboldspillere ved sommer-OL 2020
Deltagere for Storbritannien ved sommer-OL 2012
Deltagere for Storbritannien ved sommer-OL 2020